open-index/open-wikipedia-markdown huggingface dataset:
Faruk Ochimi

**Faruk Ochimi** (yazaalibwa 19 Ogwekkuminebiri 1995) Munnayuganda eyali omuzannyi wa cricket .  Yazannyira Uganda mu mpaka ezisunsulamu abanazannya mu mpaka z'ens yonna eza 2014 Cricket World Cup Qualifier  e New Zealand.  Kyokka Ochimi ne munne Raymond Otim tebaddayo mu Uganda ne ttiimu yaabwe ng'empaka ziwedde era basigala mu New Zealand gye baasaba obubudamu.   Abazannyi bombi baali bateeseteese okugenda e Australia okuzannya n'abazannyi ba cricket ba Uganda abalala mu ggwanga eryo.   Wabula nga tebannatuuka Australia, abazannyi bano bombi beewaayo eri ab’obuyinza mu New Zealand. 

## Ebijuliziddwa
Kay Adroa

**Khezia Adroa Amin** (yafa August 1974) amanyiddwa ennyo nga ***Kay Adroa*** yali mukyala owookubiri wa Idi Amin, pulezidenti wa Uganda okuva mu 1971 okutuuka mu 1979, mu 1966.  Yali ava mu kitundu kye kimu ne Amin, West Nile .

## Okusoma
Y'omu mu ku bakyala Abalugbara abasooka okusoma mu yunivasite ye Makerere . 

## Obulamu bwe
Yali Mukristaayo era muwala wa Reverend Adroa mu disitulikiti y’e Arua .  Bayawukana ne Idi Amin yanoba mu 1973  oba 1974. 

Nga 13 Ogw'omunaana 1974, yasangibwa ng’afudde, nga kigambibwa nti kyava kuvaamu olubuto. Kyokka kyagambibwa nti yali attiddwa Idi Amin  wamu n’ebirala ebigambibwa nti yattibwa. Okufa kwe kuteeberezebwa okubeera n'akakwate ku okwegugunga kw'Arube. 

## Ebijuliziddwa

### Emirimu egijuliziddwa

*  Avirgan, Tony; Honey, Martha (1983).*War in Uganda:The Legacy of Idi Amin*. Dar es Salaam: Tanzania Publishing House. ISBN 978-9976-1-0056-3.

## Wabweeru

* IDI AMIN ATTEDDE MUKYALA OMULUBUTO KAY ADORA (Ebintu Ebiwuniikiriza Bizuuse)
Damalie Kisosonkole

**Damalie Kisosonkole** era amanyiddwa nga *Damalie Nnakawombe Kisosonkole* yazaalibwa mu 1929 eri CM Kisosonkole eyali ssaabaminisita ku mulembe gwa Kabaka Daudi Chwaa era nga ye nnyina wa Ham Mukasa, omukulu w’e Ssaza erye Kyaggwe. Ye yali Omukyala wa Mutesa II nga ye mukulembeze wa Uganda wakati wa 1962 ne 1966.

## Obulamu bwe
Yali mukyala (Nabagereka) eyasooka eri Buganda, Kabaka Eward Mutesa II eyafa mu 1969.  Damalie oluvannyuma yafa ku myaka 81 ku Olusooka nga 12 Ogw'omusanvu 2010 oluvannyuma lw’okulwalira ebbanga eddene mu ddwaaliro e Nakasero. Yagattibwa ne Mutesa II ku Lwomukaaga 19, Ogw'ekkuminogumu 1948 mu Lutikko e Namirembe. Yalina ebyafaayo eby’enjawulo ebyekuusa ku kutandikawo kw'eddwaaliro erye Mengo . Baasooka kusisinkana mu King's College Buddo bombi gye baali basomera nga tebannafumbiriganwa. Yaleka abaana babiri; Dorothy Nassolo Kabonesa aweereza mu minisitule y’eby'obulamu nga omuwandiisi omubeezi ne Henry Kalemeera akola ne kkampuni y’ennyonyi mu Bungereza. 

## Okusoma
Damalie yasomera pulayimale mu Buddo Junior School oluvannyuma n’ayingira mu King’s College Buddo oluvannyuma n’ayingira Shabon College mu Great Britain ng’omufirika eyasooka okubeera mu ttendekero lino. 

## Laba ne

* Mutesa II owa Buganda
* Ronald Muwenda Mutebi II

## Ebijuliziddwa

## Ebiyungo eby’ebweru

* YouTube link y'obufumbo bwa Kabaka Mutesa II ne Damali Kisosonkole
Margaret Ssebagereka

**Margaret Ssebagereka** Munayuganda  munnabyabufuzi era alwanirira eddembe ly'abakyala . Y'omu ku batandisi b'ekibiina ekigatta abakyala mu nkola ya demokulasiya ekya Forum for Women in Democracy (FOWODE) mu 1995, abadde ku kifo ky'omuwandiisi w'eby'obulamu okutuuka mu 2001 olwo n'alondebwa okuba omubaka wa Palamentiomukyala mu Disitulikiti mu Disitulikiti y'e Mukono.

## Emirimu
Mu 1995 Ssebagereka yali omu ku baatandikawo FOWODE(Forum for Women in Democracy) ekitongole ekitumbula abakyala okwetaba mu by'obukulembeze n'okusalawo mu Uganda ng'ali wamu n'abalala nga Winnie Byanyima, n'abalala. Yaliko omuwandiisi w'eby'obulamu okutuusa mu 2001 era n'alondebwa okubeera Omubaka wa Palamenti owa disitulikiti eye Mukono.

## Obulamu bwe
Yali mufumbo n’omugenzi Sam Sebagereka.

## Ebijuliziddwa
Culton Scovia Nakamya

**Culton Scovia Nakamya** (yazaalibwa 1993) Munnamawulire wa TV, omulwanirizi w'eddembe ly'eby'amawulire era omutandisi wa "Her Story Uganda". Yakola ne BBS Terefayina(TV) okutuusa mu 2024. Yakola nga omusasi wa NTV Uganda ng'asinziira mu Disitulikiti y'e Luweero . Ye mwana owookubiri addirira asembayo nga bwebazaalibwa omusanvu.

## Obulamu obwasooka n'okusoma
Mu kiseera kino Nakamya asoma diguli ey'okubiri mu kikula ky’abantu, emikutu gy’amawulire n’obuwangwa mu London School of Economics and Political Science nga avujirirwa   sikaala ya Cheveningmu kibinja kya 2024–2025. Yagenda mu Makerere Institute for Social Development, Uganda Film and Television Institute, Balibaseka Secondary School, St. Andrews Primary School, ne St. Pius Naddangira Primary School.

Yayanjula alipoota y'essomero mu maaso g'omumyuka wa Pulezidentimu kiseera ekyo Gilbert Bukenya eyalagibwa ku UTV ( Uganda Broadcasting Corporation kati) ng'ali mu kibiina eky'omukaaga. Olugendo lwe olw'ebyamawulire yalutandikira ku leediyo y'omukitundu esangibwa e Kiwok nga agezesebwa mu 2013.

## Emirimu
Yakola nga ne BBS Terefayina (TV) okutuusa mu 2024, yakola nga omusasi wa NTV Uganda ng'asinziirira mu Disitulikiti y’e Luweero. Ye mutandisi wa "Her Story Uganda", eyebuuzibwako ku by'empuliziganya era omutendesi w'ebyokwerinda bya digito . Yakwatibwa mu kulonda kwa bonna okwa 2021 bwe yali ku mulimu ng'alaga ebyali ku eyali avuganya ku bwapulezidenti Robert Kyagulanyi amanyiddwa nga Bobi Wine mu Disitulikiti y'e Kalangala.

## Obulamu bwe
Anyumirwa nnyo okukwata vidiyo, okukola ku leediyo n'okulunda embizzi . Awomerwa nyo omuceere n'ennyama y'embizzi . 

## Awaadi n’okusiimibwa

* Yawangula sikaala ya Chevening Award okugenda e Bungereza mu 2024.
* Yawangula empaka z’okukola lipoota ku bibuga n’okusenga abantu mu 2024.
* Yawangula ekirabo kya Inspiring Female Journalist mu 2023 okuva mu kitongole kya African Center for Media Excellence.
* Yasiimibwa aba Rotaract Club eye Lubaga mu 2023. 
* Yasiimiddwa ekitongole kya Bannamawulire ekya YMCA Buwambo Campus. 

## Ebijuliziddwa
Karole Kasiita

**Kasita Carol** (yazaalibwa 25 Ogw'okuna 1989), era amanyiddwa nga Karole Kasita, mukyala Munnayuganda omuyimbi, omuzinyi era omuwandiisi w'ennyimba.

## Obuto bwe
Kasita yasomera Gayaza junior school, Ndejje SS, St joseph's SS nga tannayingira Makerere University Business School okufuna diguli esooka mu by'obutandisi bw'emirimu.

## Omulimu gwe
Kasita yatandika okuwandiika n’okuyimba ennyimba ze eri bayizi banne n’emikwano gye ng’ali mu siniya. Mu 2014, yeegatta ku bbandi y'abayimbi  eyatandika omulimu gwe ogw'ekikugu.

## Okumanyika kwe
Karole Kasita yasunsulwa mu awaadi za Zzina mu 2025.

## Z'ayimbye ne bayimbi banne

* tetunazina ft Ekisikirize omutujju
* Tubiddemu ft kenzo
* Gwe ft Akasaale Bwoy ne fik fameica
* Ebyo Byalo ne Feffe Busi
* Omwana papa ft Taata Andre
* Mwoto ft Cindy sanyu.

## Ennyimba ze

* yaka
* Balansi
* Binyuma
* Fata
* Wabula

## Obulamu bwe
Karole Kasita maama eyeelabirira mutabaniwe yekka. Muyimbi munne Feffe Bussi y'agambibwa okubeera taata w’omwana.

## Ebijuliziddwa
Patrick Kankiriho

Brigadier **Patrick Kankiriho** (Ogwekkumi 28, 1961 – Ogwokuna 8, 2013) yali muserikale wa magye mu Uganda . Yaliko omuduumizi omukulu mu ggye lya Uganda People's Defence Force (UPDF). Mu kiseera we yafiira, yali muduumizi w'ekibinja ky’amagye eky’okubiri e Mbarara,  muBuggwanjuba bwa Uganda . Mu 2008, yaweereza ng’omuduumizi w'ekikweekweto e*kya Operation Lightning Thunder*, ekikwekweto ky’amagye ekyagoba abayeekera b’eggye lya Lord’s Resistance Army okuva mu kibira kya Garamba National Forest, mu Democratic Republic of the Congo . 

## Obuto bwe n'emisomo gye
Yazaalibwa mu Disitulikiti y’e Kiruhura mu 1961. Patrick Kankiriho yasomera mu ssomero lya Mbarara High School mu myaka gya 1970. Mu 1977, yava mu ssomero n’agenda okwegatta ku bayeekera ba Uganda National Liberation Front abaagoba Idi Amin mu 1979, nga bayambibwako eggye lya Tanzania People’s Defence Force (TPDF). Mu 2005, ku ddaala lya lieutenant colonel, yasomera mu ttendekero ly'amaggye erya Uganda Senior Command and Staff College, e Kimaka, Jinja, mu Buvanjuba bwa Uganda, n’atikkirwa mu 2006.

## Omulimu gw’amagye
Mu 1982, Kankiriho yeegatta ku ggye ly’abayeekera erya National Resistance Army (NRA), eryali likulemberwa Yoweri Museveni . Oluvannyuma lw’ekibiina kya NRA okuwamba obuyinza mu 1986, yali omu ku baserikale b’amagye abato abaatekebwa mu Bukiikakkono bwa Uganda okulwanyisa ekisinde kya Holy Spirit Movement, ekyali kikulemberwa Alice Lakwena . Mu myaka gya 1990, ku ddaala lya kaputeeni, yalwana n’abayeekera b'amaggye ga Allied Democratic Forces (ADF) mu Buvanjuba bwa Uganda .

Ku ddaala lya major, Patrick Kankiriho yaliko omuduumizi w’ekibinja kya UPDF ekya 13th Battalion mu Bukiikakkono bwa Uganda. Mu 2003, yakuzibwa n’atuuka ku ddaala lya Lieutenant colonel era n’alondebwa okuba omuduumizi w’eggye lya UPDF erya 401 Infantry Brigade, erisangibwa e Lira . Oluvannyuma lw'okumaliriza omusomo gwa senior command ogw'omwaka ogumu mu ttendekero lya Uganda Senior Command and Staff College e Kimaka, yakuzibwa n'atuuka ku ddaala lya colonel era n'alondebwa okuduumira eggye lya UPDF erya 3rd Division nga lisangibwa mu Moroto . Bwe yali eyo, yeenyigira nnyo mu kuggyako abantu b’e Karamojong ebyokulwanyisa . Mu 2007, yakuzibwa n’atuuka ku ddaala lya brigadier ate mu 2008 n’asindikibwa e Garamba mu Democratic Republic of Congo gye yaduumira ekikwekweto kya Operation Lightning Thunder, ekyagoba eabayeekera ba Joseph Kony ab'eggye lya Lord’s Resistance Army okuva mu Uganda ne DRC. Oluvannyuma yasindikibwa mu ggye lya UPDF 2nd Division ng'omuduumizi w'amagye . 

## Ebimukwatako ebirala
Patrick Kankiriho y'aleka nnamwandu Deborah Kankiriho n’abaana bana.

## Laba ne

* Ettendekero lya Uganda Senior Command and Staff College

## Ebijuliziddwa

## Ebijuliziddwa w'abweru wa Wikipedia

* Ennaku ezasembayo eza Brigadier Kankiriho
* UPDF Enyonyola Ku Kufa kwa Brigadier Patrick Kankiriho
John Mugyenyi

Brigadier **John Mugyenyi** muserikale wa magye mu Uganda . Ye muduumizi omukulu mu ggye lya Uganda People's Defence Force (UPDF). Mu Gwomunaana 2014, yali tannasindikibwa mu buweereza. Kigambibwa nti Mugyenyi atadde ssente nnyingi mu by’okuzimba, eby’amayumba, wooteeri ez’ebbeeyi, amayumba g’emizigo, n’ebitongole by’ebyensimbi.  Okusinziira ku alipoota eyafulumizibwa mu 2014, y’omu ku bantu ssekinnoomu abaali abagagga mu Uganda. 

## Obuweereza bwe mu magye
Emabegako yaliko dayirekita w’ekitongole ekirwanyisa obutujju ekya Joint Anti-Terrorist Taskforce,  mu ggye lya UPDF. Ekyo nga tekinnatuuka mu kifo ekyo, yaweereza ng’omuserikale w’ekitongole ekikessi mu magye mu 2001 era yayamba nnyo mu kuwangula abayeekera abaali mu ggye lya People’s Redemption Army . Yaweerezaako ng’omuduumizi w’ekitongole ekikwasaganya eby'okwerinda ku kisaawe ky'ennyonyi ekya Entebbe Airport Aviation Security, nga ekitongole kye ky'akola nnyo mu kulwanyisa abakukusa ebiragalalagala. Mu myaka gya 1990, yali omu ku baduumizi mu lutalo lw’e Ituri mu Democratic Republic of the Congo . Mu Gusooka 2005, yawummula okuva mu magye ng'ali ku ddaala lya lieutenant colonel,  era essira abadde asinga kulissa ku bizinensi ze, mu by’okuzimba n’ebyensimbi.  Mu Gusooka 2013, yakuzibwa n'atuuka ku ddaala lya brigadier . 

## Ebimukwatako ebirala
Mugyenyi taata mufumbo. 

## Laba ne

* Olukalala lw'abantu abasinga obugagga mu Uganda

## Ebijuliziddwa

## Ebijuliziddwa w'abweru wa Wikipedia

* Colonel Mugyenyi Akuziddwa N'afuulibwa Brigadier
Patrick Nsamba Oshabe

**Patrick Oshabe** Munnabyabufuzi Munnayuganda era omubaka wa paalamenti ow'ekitundu kya Kassanda ey'obukiika kkono. Yalondebwa ku kifo kino mu Mwezi Ogwolubereberye 2021 mu kibiina kya National Unity Platform. Emabegako yaweerezaako ng'omubaka wa paalamenti wansi wa NRM.   

## Ebyobufuzi
Oshabe Munnabyabufuzi era mmemba wa paalamenti ya Afirika, olukiiko olukola amateeka mu mukago gw'amawanga ga Afirika esangibwa mu kibuga Mirand mu South Africa. 

## Ebijuliziddwa

# https://www.newvision.co.ug/category/politics/nups-nsamba-elected-pan-african-parliament-au-NV_137549NUP's Nsamba elected Pan-African Parliament audit committee chair - New Vision Official 
# 
# 
#
Patricia Munabi Babiiha

**Patricia Munabi Babiha** Munnamateeka Munnayuganda, mulwanirizi w'eddembe ly'obuntu era nga ye Senkulu wa Forum for Women in Democracy (FOWODE) 

## Obuyigirize n’ebyafaayo
Yakuguka mu byamateeka era alina diguli esooka LLB (Hons), okuva mu yunivasite y’e Makerere ne dipulooma mu kugugakola.

## Emirimu
Munabi akola nga Senkulu wa Forum for Women in Democracy (FOWODE). era munnamateeka era mulwanirizi w’eddembe ly’obuntu  Patricia mulwanirizi w'abakyala era alwanirira eddembe ly'abwe alabise nyo ku nkola ezisinga okutumbuula abakyala mu bifo ebya waggulu naddala mu kutetenkanyiza ekikula ky'abantu.

## Obulamu bwe
Patricia mufumbo ne Peter Babiiha, mutabani w’omugenzi John Babiiha, eyaweereza ng’omumyuka wa pulezidenti ku mulembe gwa Obote .

## Ebijuliziddwa

## Ebiyungo eby’ebweru

* Yokaana Babiiha
* FOWODE
Mike Mukula

**George Michael Mukula** amanyiddwa ennyo nga **Mike Mukula** musuubuzi Munnayuganda, munnabyabufuzi era muvuzi wa nnyonyi omukugu. Yakiikirira Munisipaali y'e Soroti okuva mu 1996 okutuuka mu 2016 mu paalamenti ya Uganda . Alina ekibiina ekigatta amakampuni 28 wansi w’ekibiina kya Mukula Group of Companies. Mmemba w’ekibiina ekiri mu buyinza ekya National Resistance Movement era mu kiseera kino ali mu kifo ky’omumyuka wa Ssentebe (Ekitundu ky’Ebuvanjuba) mu kibiina ekiri mu buyinza ekya National Resistance Movement mu Uganda.

## Obuto bwe n’okusoma kwe
Mukula yazaalibwa Soroti, Teso sub-region mu kitundu ky’Ebuvanjuba bwa Uganda nga 27 Ogwoomunaana 1956. Yasomera mu masomero g’omu kitundu nga tannayingizibwa mu Kenya School of Flying ku kisaawe ky’ennyonyi Wilson e Nairobi, Kenya. Yamaliriza emisomo gye egy'okuvuga ennyonyi mu Amerika era n'agenda mu matendekero g'amagye ga IDF okuva mu 2000 okutuuka mu 2001 n'atikkirwa mu Kulwanyisa obutujju. Yasomerako ne ku Harvard Kennedy School mu kibiina kya 2004-2005, gye yakugukira mu nnongoosereza mu by'obufuzi n’ebyenfuna mu gavumenti. Mu 2005, yaweebwa diguli eyookubiri mu by'obusuubuzi okuva mu Yunivasite y'e Nkumba. Mu 2009, yafuna diguli eyookusatu ey’ekitiibwa okuva mu Latin University of Theology, esangibwa mu Torrance, California, Amerika.

## Emirimu gye
Mukula yakyuka okuva mu by’ennyonyi n’adda mu byobufuzi mu makkati g’emyaka gya 1990. Yavuganya bulungi ku kifo kya paalamenti ekya Munisipaali ya Soroti mu 1996 era n’addamu okulondebwa mu 2001, 2006, ne 201. Okuva mu 2001 okutuuka mu 2006, yaweereza nga minisita w’eggwanga ow’ebyobulamu. Yalangirira nti yawummula ebyobufuzi eby’okulonda mu May 2015, okutandika ne March 2016, kyokka akyagenda mu maaso n’okuweereza ng’omumyuka wa Ssentebe w’ekibiina ki National Resistance Movement ow'ekitundu ky’obuvanjuba.

## Obulamu bwe ng'omuntu
Mufumbo era taata w’abaana bana. Ono wa kibiina kya byabufuzi ekya National Resistance Movement.

## Ebijuliziddwa
Dennis Ngabirano

**Dennis Ngabirano** Munnayuganda omusomesa, omukugu mu by’empisa era omutandisi w'emirimu. Ye mutandisi era akulira kkampuni ya Psalms Food Industries – kkampuni Sumz. 

## Ebyafaayo n'ensibuko
Yaggulawo saluuni y’abasajja n’abakazi okwongera ku musaala gwe, kyokka bizinensi eno n’ewangaala emyaka ebiri gyokka n’oluvannyuma n’aggulawo edduuka ly’eby'okulya nga nalyo laliddukanya mu nkola y’emu ng'eya bizinensi eyasooka – n’ewangaala emyaka ebiri gyokka nga tennagwa.

Ngabirano yafuna oluwummula lw’okusoma okuva mu busomesa n’aweebwa ekifo mu yunivasite ya St. Lawrance okugenda mu pulogulaamu ya post graduate. Ng'asoma, yasabibwa okukola enteekateeka ya bizinensi ng’emu ku mirimu gye egy’okusoma, yalowooza ku kulunda embuzi kyokka enteekateeka eno n’agisuula mangu kubanga etwala kapito mungi. Nga akyasoma diguli ye ey’okubiri, Ngabirano yawasa mukyala we Maureen gwe yatwala e Mombasa, Kenya okuwumulako ng'abagaalana.  E Mombasa, Ngabirano ne mukyalawe baliko omuvubuka gwebasisinkana ng'asiika obumonde obusaalesale ku luguudo era bwebabulyako nebawomerwa era nebalaba nga basobola okuleeta engeri eno mu Uganda.

Obwetaaga bwe bweyongera, ebintu bye yabigaziya n’assaamu chips endala era n’assaamu amakolero agakola okulongoosa. 

## Ebijuliziddwa
Shaban Ramadhan Mubaje, omusajja omulala

Sheikh **Shaban Ramadhan Mubaje**, ye Mufti wa Uganda wansi wa Uganda Muslim Supreme Council ekifo ky’abaddeko okuva mu 2000. Mubaje yazaalibwa mu 1955 e Buyobo mu Budadiri mu Disitulikiti y’e Mbale mu Uganda.

Yalondebwa ku bwa Grand Mufti nga 11,Ogw'ekkumunebiri 2000, n'essira ku bumu n’enkulaakulana mu basiraamu.

## Obulamu obwasooka n’okusoma
Mubaje yazaalibwa omugenzi Hajji Ramadhan Mubaje ne Hajjat Hadijah Naake. Yatandika okusoma kwe mu Buyobo Primary School neyeyongerayo n’okusoma eby’eddiini y’Obusiraamu mu Kyampisi Muslim School  okufuna ebbaluwa ye esooka ne Bugembe Islamic Institute e Jinja okufuna ebbaluwa ye ey'okubiri.

Yagenda mu maaso n’olugendo lwe olw’okusoma bweyafuna dipulooma mu by’obufirosofi okuva mu Islamic University In Uganda, Mbale. Oluvannyuma yasoma diguli ey'okubiri mu by’eddiini okuva mu yunivasite y’e Makerere n’oluvannyuma n’asomesa mu yunivasite ya Islamic University In Uganda eby'ediini.

## Emirimu
Nga tannalondebwa ku bwa Mufti, Mubaje yaweereza nga Khadi wa Disitulikiti y’e Mbale, gye yamanyibwa enyo olw'obukulembeze n'amaanyi munkulaakulanya y'ebitundu. Nga 11, Ogw'ekkuminebiri 2000, yalondebwa nga Mufti wa Uganda, ekifo ky’abaddeko okuva olwo, ng’awagira obumu mu Basiraamu ba Uganda n’okutumbula enkolagana y’eggwanga n’ensi yonna.

Nga Mufti, Mubaje abadde yeenyigira nnyo mu nteekateeka z’enzikiriza ez’enjawulo era nga yayamba nnyo mu kutondawo olukiiko lw’amadiini mu Uganda (IRCU) n’ekibiina kya Religions for Peace - African Council of Religious Leaders. Ebibiina bino bikoze kinene mu kutumbula emirembe mu diini n'okulaga ensonga ezinyigiriza bannayuganda.

## Obuweereza n'eby'akoze
Mubaje mu kisanja kye, alabise ng’alondoola enteekateeka ez’enjawulo ezigendereddwamu okutumbula embeera z’Abasiraamu mu Uganda. Yakulembera okutandikawo  amatendekero g’ebyenjigiriza, awagira enteekateeka z’okutumbula ebyenfuna, era akubiriza abavubuka okwenyigira mu mirimu gy’enkulaakulana.

Era abadde doboozi okusaawo emirembe n’okutabagana,oluvannyuma lw'okuyitanga okwogerazaganya wakati w’ebibiina by’eddiini n’eby'obufuzi eby’enjawulo. Obukulembeze bwe bulabye kaweefube w’okuzza UMSC ku mulembe, okutereeza eby'obukulembeze, n’okutumbula okukkiriza ebitongole by’Obusiraamu mu nkola y’amateeka ga Uganda.

## Obukuubagana
Ekisanja kya Mubaje temubuzeemu kusomoozebwa. Afunye okuwakanyizibwa okungi okuva mu biwayo ebiri mu basiraamu, omuli ebigambibwa nga byekuusa ku kubulaankanya kw'ensimbi ezimu, emivuyo gy'ettaka awamu n'okulwa mu ofiisi  mu eya Uganda Muslim Supreme Council   Mu 2008, yali wakati mu nkaayana z’amateeka kyokka oluvannyuma nebamwejjeereza. Wadde nga waliwo obukuubagano buno, asigadde nga ye mukulu mu bukulembeze bw’eddiini mu Uganda.

Mu Ogw'ekkumin'ebiri 2023, abamu ku bammemba ba Uganda Muslim Supreme Council baagezaako okumugoba mu ofiisi, nga bagamba nti yeeraliikirira enfuga. Wabula asigadde mu kifo kino nga Mufti, era ensonga eno ekyali nsonga ematiza lukiiko. 

## Ebijuliziddwa
Samuel Okwir

**Samuel Okwir Odwe** Munnayuganda munnabyabufuzi  akola nga Omubaka wa Uganda.

## Emirimu
Okwir yasooka kulondebwa mu kulonda kwa Uganda okwa 2016 okuweereza mu palamenti ey’ekkumi nga talina kibiina owa Moroto County, Disitulikiti y'e Alebtong era n’addamu okulondebwa mu kalulu k'abonna mu Uganda aka 2021 nga mmemba w’ekibiina kya National Resistance Movement . Ono abadde avumirirwa olw’obutawaayo manifesito zimala mu palamenti ey’ekkumi n’emu. Ekitundu kye kibadde kiteeberezebwa okuba okulonda okw'okumpi mu kulonda kwa bonna okwa Uganda okwa 2026 . Mu 2022, yawawaabirwa omusuubuzi Morris Okwi olw'ebbanja lya bukadde bwa sillingi 120, n'awa omusajja ono ceeke ey'ekicupuli.  Era abadde avunaanibwa omusango gw’obutemu, olw'omusajja omusajja eyasangiddwa ng’akubiddwa emiggo n’afa okumpi n’ekibanja kye oluvannyuma lw’okukwatibwa mu bwenzi n'emuka musajja, wabula lipoota ya poliisi teyazuula buvune ku musajja ono era ebigambibwa byawakanyizibwa abangi okuva mu Lango.

## Ebijuliziddwa
Ham Serunjogi

**Ham Serunjogi** (yazaalibwa 2, Ogwekkuminebiri 1993) Munnayuganda Omutandisi w'emirimu.. Ye omu ku baatandikawo era y'akulira kkampuni ya Chipper Cash, kkampuni ya tekinologiya w'ebyensimbi ekola ku by'okusasula okuva ku nsalo mu Afrika .

## Obulamu obwasooka n'okusoma
Serunjogi yazaalibwa era n’akulira mu Uganda. Yasomera mu Aga Khan Academy e Mombasa, Kenya, gye yaweereza nga pulezidenti w’olukiiko olukiikirira abayizi. Mu kiseera kino era yakiikirira Uganda mu kuwuga mu mizannyo gya Olympics egy’abavubuka egyali mu 2010 e Singapore. Oluvannyuma lw'okumaliriza emisomo gye egya siniya, Serunjogi yafuna sikaala okusomera mu Amerika. Yasomera mu Grinnell College mu Iowa, gye yafunira diguli esooka  mu by’enfuna mu 2016. Bwe yali mu Grinnell, yali mmemba omujjumbize mu ttiimu y’okuwuga era nga yakola wamu ne app esobozesa abakozesa okuweereza amaloboozi amampi, agakubiddwa ensirifu.

## Emirimu
Oluvannyuma lw’okutikkirwa, Serunjogi yakolera mu ofiisi ya Meta e Dublin, Ireland. Mu 2018, yatandikawo kkampuni ya Chipper Cash ne Maijid Moujaled, gwe yali asisinkanye mu Grinnell College, omukutu oguwa empeereza y’okusasula okuva ku nsalo okwetoloola Afirika. Omukutu guno gwagaziya emirimu gyagwo mu mawanga agawerako, omuli Nigeria, Ghana, Rwanda, Uganda ne Amerika.

Mu 2023, Serunjogi yalondebwa okubeera mmemba ow’okusooka mu lukiiko lwa Pulezidenti Biden oluwabula ku nkolagana y’aba African Diaspora Engagement mu Amerika.

### Chipper Cash
Entandikwa ya Serunjogi eya Chipper Cash yasikiriza ssente okuva mu kkampuni ezikola emirimu egy’amaanyi . Mu 2020, yasonda obukadde bwa ddoola 13.8 mu lawundi y’okusonda ssente mu Series A eyakulemberwa Deciens Capital. Kkampuni eno yasonda obukadde bwa ddoola 30 mu lawundi y'okusonda ssente mu Series B eyakulemberwa Ribbit Capital, nga yeetabamu okuva mu Bezos Expeditions, ensawo y'ensimbi ez'obuntu ez'omutandisi wa Amazon Jeff Bezos.  Ensimbi zino zaategeezebwa nga ssente Bezos ze yasooka okussaamu ssente ennyingi mu kkampuni ya Afrika etandika.  Mu mwaka gwa 2021, Chipper Cash yafuna obukadde bwa ddoola obulala 100 mu lawundi ya Series C eyakulemberwa SVB Capital.  Kkampuni eno yasonda obukadde bwa ddoola obusoba mu 300 mu nsimbi okuva mu bamusigansimbi ne kireeta omuwendo gwayo okutuuka ku kawumbi ka ddoola akasukka mu kamu era n’etuuka ku ddaala lya unicorn.

## Okumanyibwa
Mu 2023, Serunjogi yateekebwa ku lukalala lwa Forbes olwa " 30 Under 30 " mu mutendera gw'ebyensimbi.  

## Ebijuliziddwa
Hannington Mutebi

**Hannington Mutebi**  mulabirizi omupolotesitante aweereza mu Uganda :  okuva mu 2014 abadde mumyuka w'omulabirizi wa Kampala. 

Yalondebwa  ku bwa ccansala wa Yunivasite ya Ndejje nga 17, Omwezi ogw'ekkumi n'ebiri 2021, ku mukolo gw'amatikkira ag’omulundi ogwa 23.

## Ebijuliziddwa

# Archbishop of York
# Anglican Communion
#
James Ssebaggala

**James Ssebaggala**  mulabirizi omupolotesitante aweereza mu Uganda :  abadde Mulabirizi wa Mukono owokuna era aliko mu kiseera kino  okuva mu 2010.

Enzaalwa ya  Disitulikiti y'e Mukono yatendekebwa ng' omukubi wa ppulaani z'ebizimbe Entebe . Yasomerera obubuulizi ku Yunivesite y'abakulisitaayo eya Uganda Christian University naatuuzibwa mu 1984. Aweerezzaako mu Uganda, Germany ne Zambia .

Nga 10 Omwezi ogusooka 2022 , olunaku lw'okuddamu okuggulawo amasomero ga Uganda oluvannyuma lwa kumpi emyaka ebiri egyomuggalo gw'ekirwadde kya Lumiima mawuggwe,  yakola amawulire  olw'okulemerako nti abawala abali embuto n'abayonsa tebakkirizibwa okudda mu masomero. Kino kyali kikontana butereevu n’okulungamya kwa Minisitule y’Ebyenjigiriza ku kuddamu okuggulawo amasomero

Ebijuliziddwa

# Bristol Anglican
# Church of Uganda
# 

Abalabirizi ba BugandaEkkanisa ua UgandaAmasomo ga Uganda
Stanislaus Okurut

**Stanislaus Okurut** (? – 5 Ogwokuna 2014) yali Munnayuganda, munnabyabufuzi . Yaweereza nga Minisita w’ebyemizannyo okuva mu 1986 okutuuka mu 1986, wamu n’ebisanja eby’enjawulo nga Minisita w’abakozi ne Minisita w’ebyentambula . 

Okurut yali mufumbo eri Mary Karooro,  omubaka mu Paalamenti omukyala akiikirira Disitulikiti y'e Bushenyi. yaweerezaako nga Minisita w'ekikula ky'abantu, abakozi n'enkulaakulana y'embeera z'abantu okuva mu 2012. 

Okurut yafa obulwadde bw’omutima mu maka ge e Ntinda, Kampala, Uganda, nga 5 Ogwokuna 2014, ku myaka 84.  Yali y'akalongosebwa okutaali kw'amaanyi mu wiiki eyo. 

## Ebijuliziddwa
Pio Zirimu

**Pio Zirimu** (yafa 1977) yali Munnayuganda omukugu mu nnimi, omukenkufu era omukugu mu by'ebiwandiiko. Aweebwa ekitiibwa olw'okuyiiya ekigambo "orature" ng'eky'okudda mu kigambo ekyali kikozesebwa nga, " oral literature "  ekikozesebwa okutegeeza ennono z'Afirika ezitali mpandiike. Zirimu era yali mukulu nnyo mu kutereeza emisomo gy’ebiwandiiko muSsettendekero wa Makerere okussa essira ku biwandiiko n’obuwangwa bw’Afirika mu kifo ky’okussa essira ku mateeka g’Olungereza. 

## Obuto bwe n'emisomo gye
Zirumu yazaalibwa mu Buganda . Emisomo gye egya siniya yagisomera ku King's College Budo, n'oluvannyuma n'agenda mu Ssettendekero wa Makerere ne University of Leeds, nga yali era asoma ne Ngũgĩ wa Thiong'o . Zirimu bwe yali e Makerere, yasisinkana omutontomi era omuzannyi wa katemba Munnayuganda Elvania Namukwaya Zirimu . Baali ba kufumbiriganwa oluvannyuma era obufumbo buno bwavaamu omwana ow'obuwala.

## Emirimu gye egy'obusomesa
Oluvannyuma Zirimu yasomesa mu bbanguliro ly'ennimi mu Ssettendekero wa Makerere erya Institute of Languages Studies, gye y'enyigira mu kuteekawo emitendera egy’okusalawo ebiwandiiko by’Afirika ebyaliwo myaka gya 1960.  Yali mu lukungaana lw'abawandiisi b'Afirika olwatuula e Makerere nga 1 Ogwomukaaga 1962 — mu butongole olwayitibwa "Conference of African Writers of English Expression", nga luno lwe lwali lukuŋŋaana olunene olw'ensi yonna olwasooka olw'abawandiisi n'abavumirira ebiwandiiko bya Afirika ku ssemazinga wa Afrika.   Era gwali mu abawandiisi bangi abamanyifu mu Afirika abagwetabamu, omwali Chinua Achebe, Wole Soyinka, John Pepper Clark, Ezekiel Mphahlele, Bloke Modisane, Lewis Nkosi, Ngũgĩ wa Thiong'o (mu kiseera ekyo yali amanyiddwa nga James Ngugi), Ezekiel Mphahlele, Robert Serumaga, Rajat Neogy (omutandisi w'akatabo ka... *[[:en:Transition_Magazine|Transition Magazine]]* ), Okot p'Bitek ne David Rubadiri .   

## Emirimu gye egifulumiziddwa

* "An approach to Black Aesthetics", in  (1973). *Black Aesthetics: Papers from a Colloquium Held at the University of Nairobi, June, 1971*. East African Literature Bureau. ISBN&nbsp;.
* "Oracy as a tool of development", in  (1973). *Black Aesthetics: Papers from a Colloquium Held at the University of Nairobi, June, 1971*. East African Literature Bureau. ISBN&nbsp;. with Austin Bukenya

## Ebijuliziddwa

## Ebijuliziddwa w'abweru wa Wikipedia

*  
*  
* "Definitions and understandings of oral literature"
* ["Uganda Poetry Anthology 2000. (Uganda)."](http://www.thefreelibrary.com/Uganda+Poetry+Anthology+2000.+(Uganda).-a082262848)
Eneriko Seruma

**Eneriko Seruma** lye linnya eliwandiikibwa ku bitabo bya  Munnayuganda, omutontomi, omuwandiisi w'ebitabo era omuwandiisi w'emboozi ennyimpi **Henry S. Kimbugwe** (yazaalibwa 1944). Ye muwandiisi w'olugero *The Experience*   n'ekitabo ekikuŋŋaanyiziddwamu emboozi ennyimpi eky'atuumibwa *The Heart Seller* . Era yawandiika ebitontome n’emboozi ennyimpi eby'afulumira mu mawulire ne magazini ezikulembedde mu buvanjuba bwa Afrika mu myaka gya 1960 ne 1970, omuli ne *Ghala*, *Busara*, *Zuka* ne *[[:en:Transition_(magazine)|Transition]]* .  ' .

## Obuto bwe n'emisomo gye
Seruma yazaalibwa mu Uganda era n'asomera mu Amerika. Yasomera ssomero lya St. Mary's College Kisubi mu siniya. Yasomera, era n’atikkirwa mu, Marlboro College e Marlboro, Vermont . Ye yali omukugu mu by'empuliziganya n'okulabirira ekifaananyi saako n'erinnya ly'ekitongole kya East African Publishing House era yali muwanguzi w'engule mu mpaka z’okuwandiika n'obuyiiya eza East Africa Literature Bureau ne Deutsche Welle .  

## Emirimu gye egy'afulumizibwa

### Ebitabo

*  

### Ebikuŋŋaanyiziddwa mu mboozi ennyimpi

*  

### Ekitabo kye eky'ebitontome ekyafulumizibwa

* "The Town", in  (2004). *Half a Day anOther Stories: an anthology of short stories from north eastern and eastern Africa*. Macmillan Kenya. ISBN&nbsp;.

## Ebijuliziddwa
Abubakar Muhammad Moki

**Abubakar Muhammad Moki** Munnayuganda omukugu mu by’enfuna era omukugu mu kwekenneenya enkola za gavumenti, nga mu kiseera kino akola nga Senkulu wa Uganda Network of Businesses (UNB). Ono Kaminsona eyawummula eyali avunaanyizibwa ku nkulaakulana y’enkola n’okuzimba obusobozi mu ofiisi y’obwassaabawandiisi bwa kabineti ya Pulezidenti.

## Obuto bwe n’okusoma
Moki alina diguli ey'okusatu mu kunoonyereza ku ngeri y’amawulire n’okugateekateeka, diguli eyookubiri mu by’enfuna n’okuteekateeka, dipulooma mu by’enjigiriza, ne diguli esooka mu by’enfuna okuva mu Yunivasite y’e Makerere.

## Emirimu
Mu 2024, Moki yawummula ku bwa Kaminsona avunaanyizibwa ku kukulaakulanya enkola n’okuzimba obusobozi nga tannalondebwa ku bwa Executive Director wa Uganda Network of Businesses (UNB).

Moki awandiise ebitabo ebikwata ku kwekenneenya enkola, omuli "Emitendera egy'omugaso mu kukola okwekenneenya enkola mu Uganda," eraga emitendera emitongole mu kwekenneenya enkola mu mbeera ya Uganda.

Abadde mulwanirizi w’enkola y’ennima ey’obutonde mu Uganda, ng’akubiriza abalimi okwettanira ebintu ebikoleddwa mu ngeri ey’obutonde okusobola okumalawo ebbula ly’emmere n’okufuna obutale bw’ensi yonna. Dr. Moki era yeetaba mu kukubaganya ebirowoozo ku nteekateeka z’okuzzaawo eby'enfuna, ng’akkaatiriza obukulu bw’okukola ku nsonga y'okukutulakutula mu ttaka okutumbula eby'obulimi. 

## Ebijuliziddwa
Elizabeth Kyazike

**Elizabeth Kyazike** Munnayuganda omukugu mu by’edda era omunoonyereza ku by’obuwangwa. Ono pulofeesa ayambako mu kitongole ky’ebyafaayo,eby'edda n’eby’obusika mu yunivasite y’e Kyambogo era y'akulira ekitongole ky’eby'emikono n’eby’obuntubulamu.

## Ebimukwatako
Kyazike yafuna diguli ye ey’obusawo mu by’okunoonyereza ku by’edda n’okunoonyereza ku by’obusika okuva mu yunivasite y’e Dar es Salaam e Tanzania, ng’akuguse mu by’okunoonyereza ku by’edda.  Okunoonyereza kwe kubadde kwesigamye okusinga ku bikolwa bya Kansyore ekibinja ky’abayizzi-okukung’aanya abalwawo okudda.  

Ono ye munoonyereza omukulu mu pulojekiti ewandiika ebijjukizo by’obuddu n’okusuubula abaddu e Fort Patiko mu Uganda, eyali emu ku butale bw’abaddu obukulu abantu mwe baaggyibwa mu Afrika mu ngeri ey’amaanyi.  

## Omukugu mu kukola ku by'ensoma
Mu 2020, Kyazike yali mu kibiina ku yunivasite y’e Kyambogo, nga kyayambibwako ensimbi okuva mu kitongole kya UNESCO n’ekitongole kya Cross-Cultural Foundation of Uganda, ekyakola ensoma ya yunivasite ekwata ku by’obuwangwa bya Afrika egenda okusomesebwa mu yunivasite za Uganda eziwerako. Kyazike bwe yali alangirira pulojekiti eno, yategeeza nti abanoonyereza abaawandiika diguli esooka ey'emyaka esatu bakwatagana ne yunivasite endala ssatu okuli Yunivaasite eya Islamic University mu Uganda,  Kabale University ne Uganda Martyrs University Nkozi okusobola okutongoza enteekateeka eno. Pulojekiti eno etegekeddwa okubeera nga efunibwa amatendekero amalala agaandyagadde okugaba ensoma eno. Abayizi abaasooka okwewandiisa mu musomo guno mu 2020. Enteekateeka eno etegekeddwa okusomesa eby’obuwangwa eri abayizi abalina emisomo mu byafaayo, eby’okuzannya, empisa, ebyenfuna by’obusika n’okukebera ebikosa eby’obuwangwa.  

Ku Islamic University mu Uganda, abayizi bayitibwa okuwa ebiteeso ebigenda okugatta emisomo mu pulojekiti ekwata ku buwangwa bw’Obusiraamu olwo enteekateeka eno esobole okuyamba okukyusa embeera z’Abasiraamu. 

## Ebitabo ebirondeddwamu

* Kyazike, & Mehari A. G (2022) nga bano. Eby’okukuula eby’edda mu Academy n’ebweru waakyo, Fountain Publishers, Kampala.
* Ssemulende, R., Kyazike, E., ne Lejju, J. B. (2022) nga bano. Okuddamu okukola ekintu ekiyitibwa Sangoan Stone Age Techno-Complex mu nsengeka y’amannya g’omulembe gw’amayinja e Sango Bay, Southern Uganda. *Okunoonyereza mu biseera eby’emabega mu Afirika*, *15* (1-34).
* Kyazike, E. (2022) nga bano. “Omuyizzi n’Omukung’aanya, Enkolagana y’abalimi mu Uganda.” Mu Oxford Research Encyclopedia y’eby’obutonde. Ed. Shadreck Chirikure, omuwandiisi w’ebitabo. New York: Ekitongole ky’amawulire ekya Yunivasite ya Oxford .
* Kyazike, E. (2022) nga bano. Oluvannyuma Okubeera awamu mu mulembe gw’amayinja n’ekyuma mu kifo kya Nsongezi Open-Air Site, Western Uganda. *Okuddamu okwetegereza Afrika*, *14* (1), 1-23.
* Kyazike, Elizabeth, omuwandiisi w’ebitabo. "Ekifo ky'ebifaananyi eby'amayinja ebya Nyero mu Uganda: ekifo eky'obusika oba eky'emikolo?" *IFÈ EKITABO KYA* (2019): 5.

## Ebijuliziddwa
Alexander David Ssimbwa

**Omulangira Alexander David Ssimbwa** 21 Ogwokusatu 1934 – 6 Ogwekkuminogumu 2014 yali Munnayuganda omulangira, omukungu era munnakyukakyuka. Yazaalibwa mulangira w'Obwakabaka bwa Buganda nga mutabani wa Ssekabaka Daudi Cwa II . Mu myaka gya 1960, yakwatibwa mu kiseera ka zigizigi e Mengo nga kigambibwa nti yali lw'okwogerera Pulezidenti Milton Obote . Oluvannyuma lw’okuyimbulwa mu kkomera mu 1971, Ssimbwa yaweereza ng’omubaka wa Uganda mu China mu kiseera ky’obufuzi bwa Pulezidenti Yoweri Museveni .

## Ebimukwatako
Ssimbwa yazaalibwa mu Kampala nga 21 Ogwokusatu 1934 mu maka ga Erina Nambawa ne Ssekabaka Daudi Cwa II Kabaka wa Buganda . Yali mwana wa Kabaka Daudi Cwa II ow’amakumi asatu mu abataano.  Ssimbwa yali muganda wa Kabaka Mutesa II eyali agenda okujja era kojja wa Kabaka Muwenda Mutebi II eyali agenda okufuuka Kabaka .  

Oluvanyuma lw'okwenyigira mu kuwamba gavumenti mu 1966, nga kigambibwa nti yakola olukwe okutta Pulezidenti wa Uganda eyali alwanyisa obwakabaka Milton Obote, Ssimbwa yakwatibwa mu Lubiri lw'e Lubiri,  y'asibibwa, n'atulugunyizibwa amagye agaali amesimbu eri Obote mu kiseera ky'akatyabaga akaliwo e Mengo.  Yasalirwa ekibonerezo kya kusibwa emyaka nkaaga mu ena kyokka n’ayimbulwa nga bukyali, mu 1971, mu kiseera ky’obukulembeze bwa Pulezidenti Idi Amin . 

Mu myaka gya 1980, yeegatta ku lutalo lw’okwenunula mu kiseera ky’olutalo lw'omunsiko mu Uganda olwaleeta Pulezidenti Yoweri Museveni mu buyinza.  Mu bukulembeze bwa Museveni, Ssimbwa yaliko omubaka wa Uganda mu China. 

Oluvannyuma yakuubagana ne gavumenti y’e Mengo ku nsonga z’obwannannyini ku ttaka.  

Ssimbwa yafuulibwa Knight of the Grand Cross of the Royal Order of Merit of Prince Uchicho nga Kabaka Julio I owa Afro-Bolivia yamufuula Knight of the Grand Cross . 

Yafa nga 6 Ogwekkuminogumu 2014 mu ddwaaliro e Nakasero .  Yaterekebwa mu masiro ge Kasubi . 

## Ebitiibwa

*  Knight wa Grand Collar y’Obwakabaka obw’Obwakabaka obw’Omulangira Uchicho

## Ebijulizidwa
Yokaana F. Mugisha

**John F. Mugisha** (yazaalibwa 1 Ogwokusatu 1970) Munnayuganda omumanyi, omunoonyereza, munnasayansi w'eby'obulamu, era omuddukanya eby'ensoma . Y'amumyuka Cansala wa Bishop Stuart Universityo'wokuna era mu kiseera kino, ekitongole ky'obwannannyini ekya Chartered Higher Education Institution  ekyakakasibwa  olukiiko lwa Uganda National Council for Higher Education,  okuva mu Ogw'omusanvu 2024. Nga taneegatta ku Bishop Stuart University, Mugisha yali, okutuusa mu Ogwomukaaga 2024, omumyuka wa Cansala wa Cavendish University Uganda,5 ]  gyeyegattako mu 2016 okuva mu Yunivaasite eya Uganda Martyrs ​    gyeyaweerereza ng'akulira ekitongole kya Sayansi okumala emyaaka mukaaga. 

## Ebyafaayo
John Mugisha yazaalibwa nga 1 Ogw'okusatu 1970. Mufumbo era alina abaana. 

## Emirimu

* 1996 – 2000: addukanya eddwaliro, Itojo Hospital, Minisitule y’eby'obulamu (Uganda) .
* 2000 – 2002: addukanya eddwaliro ly’abakulu, Gulu Regional Referral Hospital, Minisitule y’eby'obulamu (Uganda) .
* 2002 – 2006: Omusomesa, Ekitongole kya Sayansi w’Ebyobulamu, Uganda Martyrs University
* 2006 – 2010: Omusomesa omukulu, Ekitongole kya Sayansi w’Ebyobulamu, Uganda Martyrs University
* 2011 – 2016: Omukulu w’ekitongole, Ekitongole kya Sayansi w’Ebyobulamu, Uganda Martyrs University
* 2016 – 2017: Amyuka omumyuka wa Cansala, Cavendish University Uganda
* 2017 – 2024: Omumyuka wa Cansala, Cavendish University Uganda

Nga 1 July 2014, Mugisha yalondebwa okubeera omumyuka wa Chancellor owokuna mu Bishop Stuart University.

## Awaadi
Mugisha yafuna awaadi ya Pulezidenti – Golden Independence Medal olw’omulimu gwe yakola mu by’obulamu n’eby'enjigiriza mu Uganda,  engule ya Outstanding Alumni Award eya Uganda Martyrs University ku mukolo gwayo ogw’okutongoza,  n’ekirabo kya Fellowship Award ekyakolebwa ekitongole kya African Institute of Public Health Professionals. 

Nga mmemba w’olukiiko lwa Uganda National Council for Higher Education  era omumyuka wa Ssentebe w’olukiiko lwa Uganda Vice Chancellors’ Forum, Mugisha akoze kinene mu kutumbula omutindo gw’okusomesa n’okuyiga, okunoonyereza n’okuyiiya mu yunivasite. Mu 2022, yalondebwa ng’omumyuka wa Ssentebe w’olukiiko olugatta amatendekero aga waggulu mu buvanjuba bwa Afrika .  Era abaddeko mu kutegeka omutindo gw’okuyiga ku yintaneeti, ewala n’oku yintaneeti (ODeL) ogwayamba amatendekero amalala oluvannyuma lw’amatendekero g’eby'enjigiriza okuggalwa olw’ekirwadde kya COVID-19 . 

## Ebitabo ebifulumizibwa
Mugisha alina ebitabo bya ssayansi ebisoba mu 35 mu mannya ge.  

## Ebijuliziddwa
Richard Carl Ntiru

**Richard Carl Ntiru** (yazaalibwa 1946) Munnayuganda ,mutontomi era muwandiisi w'abitabo. Ebitontome bye byonna y'abikuŋŋaanyizza mu kitabo kye ky'eyatuuma *Tensions* (1971), erimu ebifaananyi bingi ebijjukiza ebitontome bya Christopher Okigbo ne Paul Ndu. Ntiru akola ku nsonga za East Africa ey’omulembe guno saako n'okusiima abatontomi abalala mu biwandiiko ebirala, mu bumanyirivu anoonyereza ku njawukana eziri mu bantu era n’avumirira endowooza z’ekibiina kye ku bantu abatali ba mukisa. Ng'oggyeeko ebitontome awandiise n'omuzannyo gwa leediyo n'emboozi ennyimpi, era ebitontome bye "If it is true", ne "The miniskirt" byateekebwa mu kitabo kya *[[:en:The_Penguin_Book_of_Modern_African_Poetry|The Penguin Book of Modern African Poetry]]* (1999). 

## Obuto bwe n'emisomo gye
Richard Ntiru yazaalibwa okumpi ne Kisoro mu Disitulikiti y’e Kigezi, mu Bukiikaddyobwobugwanjuba bwa Uganda. Yasomera ku ssomero lya Ntare School e Mbarara. Mu 1968, yeegatta ku Ssettedekero wa Makerere gye yasomera Olungereza era yakolamu n'enkyukakyuka mu magazini ya yunivasite eya *The Makererean*, wamu n'ekitabo ky'abawandiisi abayiiya ekya campus journal of creative writing, *Pen point* . Era yaddukanya katemba mu Ssettendekero wa Makerere. Okumala emyaka egiwerako, Ntiru yakola nga omuwandiisi mu kkampuni ezifulumya ebitabo n’ebibiina ebinoonyereza mu Buvanjuba bwa Afrika, omuli n’ekitongole kya East African Publishing House kati ekitaliiwo. 

## Ebiwandiiko bye ebyafulumizibwa

### Ekitabo kye eky'ebitontome

* 

### Ebitontome bye

* "The miniskirt" and "If it is true", in (1998). *The Penguin Book of Modern African Poetry*. Penguin Books. ISBN&nbsp;.
* "Modena", "The pauper", "To the living" and "Virgine Madre", in (1996). . East African Publishers. ISBN&nbsp;.
* "First rains", in *Zuka* 1–4 (Oxford University Press) 1967.
* "Introduction"

## Ebijuliziddwa

## Ebijuliziddwa w'abweru wa Wikipedia

* 
*
Barbara Barungi

Barungi munnayuganda, yazaalibwa nga 1970. Yasomera mu masomero ga pulayimale ne siniya ag’omu kitundu. Yaweebwa ekifo mu yunivasite y’e Makerere, yunivasite ya gavumenti esinga obunene era esinga obukadde mu ggwanga. Yatikkirwa diguli esooka eya Arts mu by'enfuna n'embeea z'abantu. Yagenda mu maaso n'afuna dipulooma mu nkola y'eby'ennkulaakulana ne diguli ey'okubiri mu by'ensimbi mu nsi yonna mu by'obufirosoofo, zombi okuva mu Yunivasite y'e Glasgow .

## Emirimu
Alina omulimu ogudda emabega emyaka egisukka mu 30 mu by’okwebuuza ku nzirukanya y’emirimu, okuddukanya ebyenfuna n’eby’ensoma. Emabegako yakolako ng’omukugu mu by’enfuna omukulu mu nteekateeka y’ekibiina ky’amawanga amagatte ey’enkulaakulana n’oluvannyuma, mu bbanka y’enkulaakulana eya Afrika . Ezimu ku mawanga ge yakwatako mu ssaawa ye mulimu Nigeria, Angola, Botswana, Lesotho, Malawi, Mozambique, Namibia, South Africa ne Zimbabwe . Akola nga dayirekita eyeetongodde atali mukulu ku lukiiko olufuzi olwa Access Bank South Africa, ng’oggyeeko okukola nga ssentebe w’olukiiko olufuzi olwa Access Bank Kenya.   

Era yamala akaseera katono ng'omuwabuzi mu minisitule y'ebyensimbi mu Rwanda . Emabegako yali asomesa by’anfuna mu yunivasite y’e Makerere, mu Uganda, ne mu Yunivasite y’e Witswatersrand e South Afrika.

## Ebirala by’okulowoozaako
Mu Ogw'okusatu 2022, Daily Monitor Newspaper yamuwandiika mu bakyala ba Uganda mwenda abaali balina ebisaanyizo okukola nga  akulira banka enkulu eya Uganda , Senkulu  wa bbanka enkulu mu ggwanga lino era nga ye avunaanyizibwa ku kulungamya bbanka z’eggwanga.

## Laba ne

* Annet Nakawunde Mulindwa omusajja omulala

## Ebijuliziddwa

## Ebiyungo eby’ebweru

* Omukutu gwa Imara Africa Consulting
Jack Sentongo

**Jack APM Sentongo** yali Munnayuganda munnabyabufuzi era nga omukungu w'eby'okulonda. Yali minisita w'eby'ensimbi mu Uganda okuva mu Ogwomukaaga 1979 okutuuka mu Ogw'okutaano 1980.

## Ebijuliziddwa

## Ebiyungo eby’ebweru

*
Patricia Ochan Okiria

**Patricia Ochan Okiria** y'amyuka omuduumizi wa gavumenti mu Uganda . Omulimu gwe munnamateeka era okusinga akola nga munnamateeka w’eddembe ly’obuntu.

Yali mmemba ku kakiiko akavunaanyizibwa ku ddembe ly’obuntu aka Uganda Human Rights commission gye yeegatta mu 2019 okutuusa pulezidenti lwe yamulonda nga Deputy Inspector General Of Government.

## Obuyigirize n’ebyafaayo by’emirimu
Okiria alina diguli ey’obusawo mu mateeka okuva mu yunivasite y’e Pretoria mu South Afrika, diguli eyookubiri mu mateeka okuva e Pretoria nayo, dipulooma ya diguli eyookubiri okuva mu kifo ekikulaakulanya amateeka mu Uganda ne diguli esooka mu mateeka okuva mu yunivasite y’e Makerere mu Uganda.

Akola nga omuwolereza wa kkooti enkulu mu Uganda, omumyuka wa pulezidenti w'ekibiina ekigatta bannamateeka abakulisitaayo.

Okiria mmemba mu kibiina ky'abannamateeka abakyala mu  Uganda.

Yakolerako mu minisitule y'emirimu n'eby'entambula ng'omuwabuzi ku nkola y'amateeka okuva mu 2016 okutuusa lwe yalondebwa ku kakiiko akavunaanyizibwa ku ddembe ly'obuntu mu Uganda . 

Yaweereza mu kitongole ekivunaanyizibwa ku mpisa n’obwesimbu okumala emyaka mukaaga ng’omuwabuzi ku by’amateeka mu nkola n’oluvannyuma n’akola nga dayirekita w’ensonga z’amateeka. 

Mu kiseera kino akola nga Deputy Inspector General Of Government nga kwotadde ne President Of the east African association of anti-corruption Authorities.   Yeetaba mu kulwanyisa enguzi. 

Awandiise ebitabo bingi omuli *The Best Practices on State reporting* ne *The IDP crisis in Africa* . 

## Ebijuliziddwa
Angufiru Margaret

**Angufiru Margaret** Munnayuganda, munnabyabufuzi, musawo omutendeke era omukozi w'omu kitundu era nga yaweereza mu Paalamenti ya Uganda ey’omunaana ng’omubaka wa Paalamenti ow'Essaza ly’e Ayivu, mu Disitulikiti y’e Arua nga talina kibiina.

## Ebimukwatako mu kisaawe kye by'obufuzi
Bwe yali omubaka wa Paalamenti ow'e kitundu kye Ayivu, yazimba eddwaaliro eribalirirwamu obukadde bwa sillingi za Uganda 300 mu Ggombolola y’e Oluko nga kigendereddwamu okutumbula embeera y’ebyobulamu mu bantu b'ekitundu kino.  Margaret yadda mu bigere by'oyo eyali Minisita omubeezi ow’ebyokwerinda, Betty Akech era n’asuubiza okubunyisa eby'enjigiriza eri abantu b’omu Ssaza ly'e Ayivu.  Kigambibwa nti yali alina obwagazi okuvuganya ku kifo ku'omubaka wa Paalamenti omukyala.  Oluvannyuma lw'okuwangula akalulu nga talina kibiina, Margaret yalangirira nti agenda kwegatta ku kibiina ky'ebyobufuzi National Resistance Movement . 

## Laba ne

* Olukalala lw'abakiise mu Paalamenti ya Uganda ey'omunaana

## Ebijuliziddwa w'abweru wa Wikipedia

* Omukutu gwa Paalamenti ya Uganda.

## Ebijuliziddwa
Lubwa p'Chong

**Lubwa p'Chong** (20 Ogwomunaana 1946 – Ogwokubiri 1997) yali Munnayuganda omuwandiisi w'emizannyo era mutontome. Yatandikawo era n’okusunsula akatabo ka *Nanga*, magazini y’ettendekero ly’abasomesa mu ggwanga, Kampala, era yawandiika akatabo *Dhana*, magazini y’ebiwandiiko mu yunivasite y’e Makerere . Ebitontome bye bifulumye mu magazini za East Africa ne mu bitabo by'abawandiisi.  

## Obuto bwe n'emisomo gye
Cliff Lubwa P'chong yazaalibwa Gulu Uganda.  Yasomera mu Koc Goma Primary School, oluvannyuma ebibiina bya siniya eby'awansi yabisomera ku Gulu High School nga tannayingira Sir Samuel Baker School, Gulu, okusoma siniya ey'okuna, oluvannyuma yegatta ku ttendekero ly'abasomesa erya National Teachers' College e Kyambogo gye yafunira ebisaanyizo by'okusomesa ekibiina eky'okutaano mu 1969, nga tannasindikibwa mu St Charles Lwanga SSS e Koboko. Mu 1976 yafuna diguli mu by’ebiwandiiko n’ennimi okuva mu Yunivasite ey’ettutumu ey’e Makerere, nga tannagenda mu yunivasite y'e Durham ne Exeter . Yali omu kubawandiisi abayiiya mu Yunivasite y’e Iowa (1987), era yasomesa mu katemba mu by’enjigiriza mu ttendekero ly’ebyenjigiriza by’abasomesa, Kyambogo.  Okusomesa kwe okwasooka yakusomesezaa eyo mu Kyambogo. Yasomesa okumala emyaka egiwerako, n’oluvannyuma n’asoma ebiwandiiko n’ennimi mu yunivasite y’e Makerere.  

## Emirimu gye egy'obuwandiisi
Emizannyo gye egya *Generosity Kills* ne *The Last Safari* (1975) gyagobererwa *Words of My Groaning* (1976), ekifaananyi ky’obulamu mu Afrika eyetongodde. Emizannyo gye emirala mulimu *Minister's Wife* (1982), *The Bishop's Daughters* (1988), *Do Not Uproot the pumpkin* (1987), *Kinsmen and Kinswomen* (1988) ne *The Madman* (1989). Lubwa era afulumizza omuko "Okot p'Bitek: Olugero lw'obuwangwa bw'Abacholi", mu *Uganda: The Cultural Landscape*, ekyasengekebwa Eckhard Breitinger (1999).   

## Emirimu gye egy'afulumizibwa

### Emizannyo

* 
* 
* 
* 
* 
* 
* 
* 

### Obyogerwa ku bitabo bye

* "Okot p'Bitek: Ensengeka y'obuwangwa bw'Abaacholi mu biwandiiko bye", in (1999). *Uganda: the cultural landscape*. Fountain Publishers. ISBN&nbsp;.
* A biographical sketch in East African Publishers. 1986.

## Ebijuliziddwa

## Ebijuliziddwa w'abweru wa Wikipedia

* "lubwa-p-chong-olwazi".
* "EKITUNDU KY'EBY'OKUwandiika".
* ["Ekitabo ky'ebitontome mu Uganda 2000. (Uganda)."](http://www.thefreelibrary.com/Uganda+Poetry+Anthology+2000.+(Uganda).-a082262848)
Omuyimbi Joselyn Kamateneti

**Joselyn Kamateneti** ( yazaalibwa 16 Ogwokuna, 1982) mubalirizi w'ebitabo era munnabyabufuzi mu Uganda, akola ng'omubaka wa palamenti Omukyala owa disitulikiti y'e Ntungamo mu palamenti ya Uganda ey'ekkumi n'emu (2021 okutuuka 2026). 

## Obulamu obwasooka n’okusoma
Joselyn Kamateneti yazaalibwa nga 16 Ogw'okuna, 1982 ku kyalo Nyabushenyi, mu ggombolola eye Nyabushenyi, mu disitulikiti y’e Ntungamo, mu maserengeta ga Uganda, eri mugenzi Tadeo Kanyankore-Kakiga ne Norah Twinomugisha. &#x5B; **' &#x5D;</sup>

Yasomera Nyakisa Primary School okusoma pulayimale, Hornby High School e Kabale okusoma O'level n'oluvannyuma n'agenda mu Immaculate Heart Nyakibare Girls' Secondary School okusoma A'level. <sup class="noprint Inline-Template Template-Fact" style="white-space:nowrap;">&#x5B; **' &#x5D;

Oluvannyuma yeegatta ku Makerere University, Kampala, gye yafunira diguli ye eyasooka mu by’obusuubuzi, ng’akuguse mu by’ensimbi. 

## Emirimu
Joselyn Kamateneti yakolera wamu ne Crane Bank Uganda, nga tannayingira Bank of Uganda gye yali akola nga omubalirizi w’ebitabo. Nga tannayingira byabufuzi, yali alina bizinensi mu Kampala ng’asuubula eby’okukuba ebitabo n’eby’okuwandiika. 

## Obulamu bw’omuntu ku bubwe
Joselyn Kamateneti mufumbo ne Sande Baata-Kaketto eyali kansala w’eggombolola y’e Nyabihoko sub-county, mu disitulikiti y’e Ntungamo era balina abaana bana. 

## Ebijuliizddwa